Комисија за спровођење поступка давања у закуп пословног простора у јавној својини општине Ражањ , на основу члана 7, став 1 Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда („ Службени гласник РС“, број 24/12) и члана 21, став 1. Одлуке о прибављању и располагању стварима у јавној својини општине Ражањ („Службени лист општине Ражањ“, број 01/14), објављује

**О Г Л А С**

**ЗА ДАВАЊЕ У ЗАКУП ПОСЛОВНОГ ПРОСТОРА ЈАВНИМ НАДМЕТАЊЕМ**

I

**РАСПИСУЈЕ СЕ** оглас о спровођењу поступка јавног надметања за давање у закуп пословног простора, у јавној својини Општине Ражањ, који се налази на катастарској парцели број 2185/1 , Михајла Вујића број 1, у укупној површини од 128 м2 , КО Ражањ, на временски период од 5 ( пет) година .

II

Право учешћа у поступку јавног надметања имају сва правна и физичка лица која:

* Поднесу оригинална или оверена документа и то: пријаву за учешће у поступку са основним подацима и изјавом о прихватању свих услова из огласа, личну карту за **физичка лица** или извод из регистра привредних субјеката за **предузетнике и правна лица** не старији од шест месеци , са потврдом о ПИБ-у ;
* Уплате депозит у износу од 10.000 динара, на благајни Општинске управе општине Ражањ и доставе доказ о уплати.

Свим учесницима у јавном надметању, осим оном са утврђеном најповољнијом понудом уплаћени депозит ће се вратити у року од 10 дана од дана јавног надметања , умањен за 10 % на име трошкова поступка, а најповољнијем ће се умањити за 10 % и урачунати у закупнину, али му се не враћа ако одустане од понуде, односно не прихвати почетну висину закупнине.

III

Пријаве за јавно надметање, са доказима, у затвореној коверти, подносе се лично или препоручено путем поште на адресу Скупштине општине Ражањ-Комисији за спровођење поступка давања у закуп пословног простора, 37215 Ражањ, Трг Светог Саве , број 33, са назнаком “пријава за јавно надметање“.

Благовременим сматраће се пријаве које буду достављене писарници Општинске управе Општине Ражањ у року од 15 ( петнаест) дана од дана објављивања огласа у дневном листу

„ Народне новине“ Ниш, односно до 04 августа 2014 године.

Непотпуне и неблаговремене пријаве биће одбачене .

IV

Почетна , односно најнижа цена закупа по м2 износи 150 динара месечно.

Свака наредна понуда увећања се за 10%.

Пословни простор у јавној својини даје се у закуп лицу које понуди највиши износ закупнине

V

Закупнина се плаћа унапред и то до 15 у месецу за текући месец .

Цена закупа ће се месечно ревалоризовати, применом месечног индекса потрошачких цена

VI

Јавно надметање ће се одржати пред Комисијом , дана 05 августа 2014. године, са почетком у 10 часова у малој сали Општинске управе општине Ражањ и то уколико буде благовремено достављена најмање једна исправна пријава.

Учесници јавног надметања усмено дају своју понуду.

VII

Закупац не може пословни простор из тачке I овог огласа се давати у подзакуп.

VIII

Закупац пословног простора, за време трајања закупа, може да врши реконструкцију и адаптацију истог, у складу са важећим прописима.

Предмер наведених радова врши овлашћено лице, што је основ за признавање улагања.

IX

Закупац је дужан да у року од 15 дана од дана одржавања лицитације закључи уговор о закупу , у супротном сматраће се да је одустао од закупа , па ће се уговор закључити са следећим најповољнијим понуђачем или расписати нов оглас.

X

Овај Оглас oбјавити у „ Службеном листу општине Ражањ“, на огласној табли Општинске управе општине Ражањ и у листу „Народне новине“ Ниш.

Број : 361-1/14-01

У Ражњу, 18 јула 2014.године

Председник Комисије

Слободанка Јоцић, с.р.